Otac Ante Gabrić

Ante Gabrić

(kratki životopis)

Ante Gabrić rođen je u Metkoviću 28. veljače. 1915. godine.

Kad je bio osnovnoškolac, njegov je brat doveo kući na prenoćište dvojicu isusovačkih bogoslova. Tako je odluka pala da dođe u isusovačko sjemenište u Travnik. Jednom prigodom sjemenište je pohodio bengalski misionar i govorio im o misijama. Na kraju je upitao: „Hoće li itko od vas poći u misije?“ Nastao je muk, a onda mali Ante digne ruku i reče: „Ako ne želi nitko drugi, ja ću!“

U Indiji, u Bengaliji, uči bengalski jezik i usavršuje engleski, a u isusovačkom kolegiju podno Himalaja tri godine studira teologiju.

Zaređen je za svećenika 1943. godine.

Pater Ante radio je u mnogim misijskim postajama.

Za svoj bicikl rekao je :„Malo ja vozim njega, malo on vozi mene“. Također je rekao: „Ljepota je života u žrtvi. Što više možemo dati, to ćemo biti sretniji. I što više dajemo, to će nam lakše biti davati.“

Držeći svoj misionarski križ rekao je kapelanu: “Silvestre, došao je moj trenutak. Isus me zove.” Preminuo je u automobilu na putu prema Kalkuti. Tog dana, 20. listopada 1988. navršila se pedeseta godišnjica njegova dolaska u Indiju.

Pater Gabrić volio je uspoređivati svoj svećenički život sa svjetiljkom koja gori pred svetohraništem. Kako je u jednom razgovoru rekao: “Treba gorjeti i izgorjeti… a mi dimimo! Zašto ću ja dimiti molim vas lijepo!?”

Pokopan je u Maria Polliu. U grob su mu stavili, po njegovoj želji, malo hrvatske zemlje koju je ponio sa sobom i bočicu vode iz Jadranskog mora.

Na proslavi stote godišnjice njegova rođenja, 2015. godine, otvoren je postupak za proglašenjem blaženim i svetim patera Ante Gabrića.

Kada i gdje je rođen pater Ante Gabrić?

U kojoj zemlji je živio i radio kao misionar? Koliko godina?

Koje je prijevozno sredstvo njegov zaštitni znak?

Čime je uspoređivao svoj svećenički život?

Gdje je sahranjen i što su mu stavili po njegovoj želji u grob?

Kada je pokrenut proces za proglašenje blaženim i svetim?